《呈西平侯沐都督西征》
明代·刘炳

西域凭陵久不宾，诏书五道出将军。龙光烛剑销边祲，虎气扬旌压阵云。

周庙昔闻方叔颂，汉廷今见贰师勋。春风三月莺花禁，归骑笙歌奏凯闻。

作者简介：元明间江西鄱阳人，字彦炳。元顺帝至正中，从军于浙。元末诣朱元璋，献书言事。平江西，授中书典签。洪武中屡升大都督府掌记，除东阿知县。旋以病告归，年六十九卒。工诗，有《春雨轩集》。